b'\n_START_ARTICLE_\nFloret\n_START_PARAGRAPH_\nFlor\xc3\xa9t je eno od treh oro\xc5\xbeij (poleg sablje in me\xc4\x8da), ki ga uporabljajo v \xc5\xa1portnem sabljanju._NEWLINE_Floret je dolg 110 cm, od tega sme biti rezilo dolgo najve\xc4\x8d 90 cm. Te\xc5\xbeak je lahko najve\xc4\x8d 500 gramov._NEWLINE_Na pogled se floret razlikuje od me\xc4\x8da po kvadratnem preseku rezila in manj\xc5\xa1em, v obliki plo\xc5\xa1\xc4\x8de izdelanem \xc5\xa1\xc4\x8ditniku za roko._NEWLINE_Floret je nastal iz me\xc4\x8da, ko so oster me\xc4\x8d\xc2\xa0\xc2\xbbrazostrili\xc2\xab\xc2\xa0s kroglo (popek) na konici (francosko fleuret) in ovili rezilo s folijo (od tu angle\xc5\xa1ko foil za floret)._NEWLINE_Zato se je dvoboj na \xc5\xbeivljenje in smrt izvajal vedno z me\xc4\x8dem, sabljo ali rapirjem in nikdar s floretom.\n_START_SECTION_\nTekmovalna pravila\n_START_PARAGRAPH_\nTekmovanje s floretom se razlikuje od tekmovanja s sabljo in me\xc4\x8dem v tem, kdaj tekmovalec dose\xc5\xbee to\xc4\x8dko. Floret je izrazito oro\xc5\xbeje za bodenje, \xc5\xa1tejejo samo zadetki s konico. Tekmovalec dose\xc5\xbee to\xc4\x8dko samo, \xc4\x8de zadene nasprotnika v telo, dejansko v poseben telovnik, ki se nosi na tekmovanjih in elektri\xc4\x8dno javlja zadetke. \xc5\xa0tejejo samo zadetki tekmovalca, ki ima prednost (podobno kot servis pri tenisu). \xc4\x8ce nasprotnik obrani napad ima potem on prednost. Boj se zaklju\xc4\x8di, ko eden od tekmovalcev dose\xc5\xbee 15 zadetkov. Zadetek velja na samo na trupu, od pasu navzgor in brez rok (nosi se poseben telovnik). Plo\xc5\xa1\xc4\x8dad za boj je dolga 14 m in \xc5\xa1iroka do 2 m.'